Diari Oficial de la Generalitat Valenciana


Sumari del DOGV 6304, del 06-07-2010 (2010/7677)

Informació pública de la sol·licitud d'autorització ambiental integrada, amb avaluació d'impacte ambiental i amb sol·licitud de declaració d'interés comunitari incloses, per a una planta de valorització energètica de biomasa, promoguda per Bioenergía Agrícola SL, a Villalonga.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6304

Data del DOGV
:   06-07-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/7677


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Informació pública de la sol·licitud d'autorització ambiental integrada, amb avaluació d'impacte ambiental i amb sol·licitud de declaració d'interés comunitari incloses, per a una planta de valorització energètica de biomasa, promoguda per Bioenergía Agrícola SL, a Villalonga. [2010/7677]  
De conformitat amb el que estableixen l'article 27 del Decret 127/2006 (DOGV 20.09.2006), que desenvolupa la Llei 2/2006, de 5 de maig, de prevenció de la contaminació i qualitat ambiental; l'article 3 del Reial decret legislatiu 1/2008, d'11 de gener, pel qual s'aprova el Text refós de la llei d'avaluació d'impacte ambiental de projectes, i l'article 37.2.a) de la Llei 10/2004, de 9 de desembre, de la Generalitat Valenciana, sobre sòl no urbanitzable, se sotmet a informació pública l'expedient número AAIII/2010/2/46, seguit a instància de Bioenergía Agrícola SL, amb CIF Z98901046 i domicili social al Centre de Negocis Avinguda de França, entresòl, despatx 3, carrer Trafalgar, 53, de València, que té com a objecte l'atorgament de l'autorització ambiental integrada per a una planta de valorització energètica de biomasa.  
- Peticionari: Bioenergía Agrícola SL  
- Emplaçament: polígon 6, parcel·la 33, del terme municipal de Villalonga  
- Projecte: planta de valorització energètica de biomasa  
- Producció de biogàs: 4.000.000 m³/any  
- Producció d'energia elèctrica: 9.401.000 kWh/any  
- Producció bruta d'energia tèrmica: 8.226.000 kWh/any  
- Producció neta d'energia tèrmica: 7.842.521 kWh/any  
- Fracció sòlida de biofertilizant: 8.534 t/any  
- Fracció líquida de biofertilizant: 21.944 t/any  
La qual cosa es posa en general coneixement perquè en el termini de 30 dies hàbils a partir de l'endemà a la publicació d'aquest anunci en el Diari Oficial de la Comunitat Valenciana, les corporacions i els particulars interessats presenten les al·legacions que estimen convenients.  
Durant aquest termini les persones interessades poden examinar el projecte presentat en les dependències de la Unitat de Control Integrat de la Contaminació de la Direcció Territorial de Medi Ambient, Aigua, Urbanisme i Habitatge, Edifici Trade Center, oficina 409, c/ del Professor Beltran Bàguena, 4, de València i a l'Ajuntament de Villalonga, on estarà exposat en hores d'atenció al públic (de 9.00 a 14.00 h).  
València, 28 de maig de 2010.- El director territorial: Vicente Collado Capilla.